rejauldu/bengali-wikipedia huggingface dataset:
জয়মিনরহাট ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ০৫টি মৌজার সংখ্যা: ০৫টি মোট জনসংখ্যা: ২০০১ সালের আদমশুমারি অনুযায়ী মোট জনসংখ্যা প্রায় ১৫,৭০৮ জন।   শিক্ষা  সাক্ষরতার হার: ২০০১ এর শিক্ষা জরিপ অনুযায়ী সাক্ষরতার হার ৬৫%। শিক্ষা প্রতিষ্ঠান: সরকারী প্রাথমিক বিদ্যালয়: ০৫টি বে-সরকারী প্রাথমিক বিদ্যালয়: ০৫টি উচ্চ বিদ্যালয়: ০২টি মাদ্রাসা: ০২টি। টেকনিক্যাল কলেজ : ১ টি   দর্শনীয় স্থান   নারায়ন সরকার জমিদার বাড়ি  ছোট ভাঙ্গা ব্রিজ  বড় ভাঙ্গা ব্রিজ  লাল ব্রিজপার  জয়মনিরহাট বাজার জামে মসজিদ মুক্তিযোদ্ধা কবরস্থান   বাউসমারী বিল   ধুকনি বিল    আরও দেখুন   ফুলবাড়ি উপজেলা  ভূরুঙ্গামারী উপজেলা  নাগেশ্বরী উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:ভূরুঙ্গামারী উপজেলার ইউনিয়ন
আবদুল্লাহ বিন মুহাম্মদ আল-মুহায়সিনি হলেন একজন সৌদি আরবীয় সালাফি আলেম, যিনি সিরিয়ার গৃহযুদ্ধে বিদ্রোহী সেনাবাহিনীর ধর্মীয় বিচারক হিসেবে কাজ করার জন্য পরিচিত।   প্রাথমিক জীবন   তিনি সৌদি আরবের বুরাইদাহ একটি প্রসিদ্ধ ধার্মিক পরিবারে জন্মগ্রহণ করেন। সেখানেই প্রাথমিক বিদ্যালয়ে পড়াশোনা করে শেষ করে মাধ্যমিক স্কুল ও কলেজে পড়ার জন্য মক্কা চলে যান। সেখানে তিনি উম আল-কুরা বিশ্ববিদ্যালয় থেকে ইসলামি আইনশাস্ত্রে স্নাতক ডিগ্রি অর্জন করেন। এরপর তিনি রিয়াদের আল-ইমাম মুহাম্মদ ইবনে সৌদ ইসলামী বিশ্ববিদ্যালয়ে তুলনামূলক আইনশাস্ত্র অধ্যয়ন করেন। তখন তিনি ইসলামী বিধানানুযায়ী যুদ্ধ শরণার্থীদের হুকুম বিষয়ে একটি তথ্যবহুল গ্রন্থ রচনা করেন।  তাঁর পিতা মুহাম্মদ ইবনে সুলায়মান আল-মোহাইসানি একজন প্রসিদ্ধ কারী এবং মক্কার একটি স্থানীয় মসজিদের ইমাম ও দাঈ হিসেবে কাজ করতেন। আবদুল্লাহ আল-মুহাইসিনি ২০১৩ সালে সিরিয়ায় চলে যান, যখন তার চাচা ওমর আল-মুহায়সিনি সিরিয়ার আরব সেনাবাহিনীর সাথে যুদ্ধ করতে গিয়ে মারা গিয়েছিলেন। IZRS- এর সাথে একটি সাক্ষাত্কারে তিনি বলেছিলেন যে, সিরিয়ার দিকে যাত্রা করার সময় তার উদ্দেশ্য ছিল সিরিয়ার বিরোধী দলগুলির মধ্যে অভ্যন্তরীণ দ্বন্দ্ব সমাধান করা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সৌদি ইমাম বিষয়শ্রেণী:২১শ শতাব্দীর ইসলামের মুসলিম পণ্ডিত বিষয়শ্রেণী:সৌদি আরবীয় সালাফি বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত বিষয়শ্রেণী:শিয়া ইসলামের সমালোচক বিষয়শ্রেণী:সালাফি জিহাদি বিষয়শ্রেণী:১৯৬৫-এ জন্ম
সম্ভাবনাময় নতুন ব্যবসা প্রতিষ্ঠান (স্টার্ট-আপ কোম্পানি নামেও পরিচিত) বলতে এক বা একাধিক ব্যবসায়িক উদ্যোক্তাদের দ্বারা সাম্প্রতিককালে নতুন প্রতিষ্ঠিত এমন একটি ব্যবসায়িক উদ্যোগ বা ব্যবসা প্রতিষ্ঠানকে (কোম্পানি) বোঝায় যা কোনও উচ্চঝুঁকিবিশিষ্ট কিন্তু ভবিষ্যতে বড়-মাপে উন্নীতযোগ্য ও দ্রুত প্রবৃদ্ধি লাভের সম্ভাবনাবিশিষ্ট মুনাফা-অর্জনকারী কোনও নতুন ও অনন্য পণ্য বা সেবা বিক্রয়ের ব্যবসা নিয়ে বাজারে প্রবেশ করার চেষ্টা করে। সাধারণত সম্ভাবনাময় নতুন ব্যবসা প্রতিষ্ঠানগুলি এর প্রতিষ্ঠাতা বা তাদের পরিবার ও বন্ধুবান্ধবদের কাছ থেকে প্রাথমিক মূলধন লাভ করে। প্রতিষ্ঠানটি তাদের পণ্য বা সেবার মুনাফা অর্জনের ক্ষমতা ও ব্যবসাটির ভবিষ্যতে দ্রুত প্রবৃদ্ধি অর্জনের ব্যাপারে সম্ভাব্য বিনিয়োগকারীদের আস্থা অর্জন করার চেষ্টা করে, যাতে আরও অর্থ বিনিয়োগের মাধ্যমে তারা পণ্য বা সেবাটির উন্নয়ন সাধন করতে পারে। এজন্য তারা শক্তিশালী যুক্তি প্রদান করে কিংবা পণ্য বা সেবার আদিপ্রতিমা (প্রোটোটাইপ) নির্মাণ করে বিনিয়োগকারীদের মন জয় করার চেষ্টা করে।  সমস্ত নতুন প্রতিষ্ঠিত ব্যবসায়িক উদ্যোগকেই সম্ভাবনাময় নতুন ব্যবসা প্রতিষ্ঠান বলা যায় না। যেমন স্ব-নিযুক্ত একক ব্যক্তির শুরু করা যেকোনও ব্যবসা বা যেসব ব্যবসা কখনোই ভবিষ্যতে অংশীদারী মালিকানাপত্রের বাজারে তথা শেয়ারবাজারে নিবন্ধিত হবার অভিলাষ রাখে না, সেগুলিকে সম্ভাবনাময় নতুন ব্যবসা বলা হয় না। সম্ভাবনাময় নতুন ব্যবসা প্রতিষ্ঠান বলতে সেইসব আইনগতভাবে নিবন্ধিত ব্যবসা প্রতিষ্ঠান বা কোম্পানিকে বোঝায় যেগুলির লক্ষ্য থাকে তাদের একক প্রতিষ্ঠাতার ক্ষুদ্র গণ্ডি ছাড়িয়ে অনেক বৃহৎ-মাপের কোনও কিছুতে পরিণত হওয়া। শুরুতে সম্ভাবনাময় নতুন ব্যবসা প্রতিষ্ঠানগুলি উচ্চমাত্রার অনিশ্চয়তার মুখোমুখি হয়ে থাকে। শুভার্থী বিনিয়োগকারীদের বীজরূপী মূলধন (Seed capital) ও বাজারের কোনও এক কোণের (niche) কিছু অনুগত ক্রেতাদের একটি দলের কাছে পণ্য বা সেবা বিক্রি করে এগুলি টিকে থাকে ও দ্রুত প্রবৃদ্ধি অর্জনের চেষ্টা করে। তবে শেষ পরিণামে এগুলির এক বিশাল অংশ (সাধারণত ৯০%) ব্যর্থতায় পর্যবসিত হয়। বাজারে চাহিদাহীন পণ্য বা সেবা প্রস্তাব করা, ভুল সময়ে পণ্য বা সেবা বাজারে মুক্তি দেওয়া, দ্রুত প্রবৃদ্ধির অনুপস্থিতিতে অর্থসংস্থান ফুরিয়ে যাওয়া, প্রতিদ্বন্দ্বী ব্যবসা প্রতিষ্ঠানের সাথে প্রতিযোগিতায় এঁটে না ওঠা, লাভের তুলনায় ব্যয় বেশি হওয়া, একটি বৃহৎ-মাপে উন্নীতযোগ্য ব্যবসায়িক প্রতিমান খুঁজে না পাওয়া, পণ্যের দুর্বল বিপণন, ক্রেতাবান্ধব পণ্য বা সেবা প্রস্তাব না করা, ইত্যাদি সম্ভাবনাময় নতুন ব্যবসা প্রতিষ্ঠানগুলির ব্যর্থ হবার কিছু অন্যতম কারণ। তবে ১০টির মধ্যে একটি সফলতা অর্জন করতে ও বাজারে প্রভাব বিস্তার করতে সক্ষম হয়।Erin Griffith (2014). Why startups fail, according to their founders, Fortune.com, 25 September 2014; accessed 27 October 2017 কিছু কিছু ব্যক্তিগত মালিকানাধীন সম্ভাবনাময় নতুন ব্যবসা প্রতিষ্ঠান এতই বৃহৎ সাফল্য অর্জন করে, যে এগুলির মূল্যমান কদাচিৎ ১ শত কোটি মার্কিন ডলার অতিক্রম করে যেতে পারে। এগুলিকে অর্থসংস্থানের আলোচনায় "একশৃঙ্গ" ব্যবসা (ইউনিকর্ন) নামে ডাকা হয়।  তথ্যসূত্র  বিষয়শ্রেণী:উদ্যোগ বিষয়শ্রেণী:ব্যক্তিগত মালিকানাস্বত্ব বিষয়শ্রেণী:ব্যবসায় সত্তার ধরন বিষয়শ্রেণী:ব্যবসা উন্মেষ কেন্দ্র বিষয়শ্রেণী:২০২০-এর দশকের ফ্যাড ও প্রবণতা
কানপুর বলশেভিক ষড়যন্ত্র মামলাটি ১৯২৪ সালে ব্রিটিশ ভারতে শুরু হওয়া একটি বিতর্কিত আদালতের মামলা।  ১৯২২ সালে পেশোয়ারের পরে, ব্রিটিশ সরকার আরও দুটি ষড়যন্ত্র মামলা শুরু করেছিল, একটি কানপুর (১৯২৪) এবং দ্বিতীয়টি মীরাটে (১৯২৯)। মামলায় অভিযুক্তদের মধ্যে রয়েছেন গুরুত্বপূর্ণ কমিউনিস্ট সংগঠক যারা ভারতে কাজ করেছেন, যেমন এসভি ঘাটে, এসএ ডাঙ্গে, মুজাফ্ফর আহমদের মতত ব্যক্তিরা। এছাড়া অক্ষয় ঠাকুর, রফিক আহমেদ এবং শওকত উসমানীর মতো দলের অভিবাসী সদস্যরা।  ১৯২৪ সালের ১৭ মার্চ এসএ ডাঙ্গে, এম.এন রায়, মুজাফফর আহমদ, নলিনী গুপ্ত, শওকত উসমানি, সিঙ্গারাভেলু চেত্তিয়ার, সৈয়দ গুলাম হুসেন এবং অন্যান্যদের বিরুদ্ধে অভিযোগ করা হয়েছিল যে তারা কমিউনিস্ট হিসাবে "ব্রিটিশ ভারতের রাজা সম্রাটকে সম্পূর্ণরূপে তার সার্বভৌমত্ব থেকে বঞ্চিত করতে চেয়েছিলেন। একটি সহিংস বিপ্লবের মাধ্যমে সাম্রাজ্যবাদী ব্রিটেন থেকে ভারতের বিচ্ছিন্ন করা"; যাকে বলা হয় কাউনপুর (বর্তমানে কানপুর বানানে) বলশেভিক ষড়যন্ত্র মামলা।  এই মামলাটি ভারতে সহিংস বিপ্লব ঘটাতে কমিন্টার্ন পরিকল্পনার প্রতি মানুষের আগ্রহকে আকৃষ্ট করে। "প্রতিদিন সংবাদপত্রের পৃষ্ঠাগুলি চাঞ্চল্যকর কমিউনিস্ট পরিকল্পনাগুলি ছড়িয়ে দেয় এবং মানুষ প্রথমবারের মতো কমিউনিজম এবং এর মতবাদ এবং ভারতে কমিউনিস্ট ইন্টারন্যাশনালের লক্ষ্য সম্পর্কে এত বড় আকারে শিখেছিল"।Ralhan, O.P. (ed.) Encyclopedia of Political Parties New Delhi: Anmol Publications p.336  সিঙ্গারাভেলু চেত্তিয়ার অসুস্থতার কারণে মুক্তি পেয়েছেন। এম.এন. রায় দেশের বাইরে থাকায় তাকে গ্রেফতার করা যায়নি। গুলাম হোসেন স্বীকার করেছেন যে তিনি কাবুলে রুশদের কাছ থেকে অর্থ পেয়েছিলেন এবং তাকে ক্ষমা করা হয়েছিল। মুজাফফর আহমেদ, শওকত উসমানি ও ডাঙ্গেকে চার বছরের কারাদণ্ড দেওয়া হয়। এই মামলাটি ভারতীয় জনসাধারণের কাছে সক্রিয়ভাবে কমিউনিজমকে পরিচিত করার জন্য দায়ী ছিল।  কানপুরের মামলা শেষ হবার পর ব্রিটেন বিজয়ী ঘোষণা করেছিল যে মামলাটি "কমিউনিস্টদের শেষ" করেছে।Stevenson, Graham, Shaukat (Shavkat) Usmani  Compendium of Communist Biographies কিন্তু ১৯২৫ সালের ডিসেম্বরে শিল্প শহর কানপুর সিঙ্গারাভেলু চেত্তিয়ারের সভাপতিত্বে বিভিন্ন কমিউনিস্ট গ্রুপের একটি সম্মেলনের সাক্ষী হয়। ডাঙ্গে, মুজাফফর আহমেদ, নলিনী গুপ্তা, শওকত উসমানি প্রমুখ সভার সংগঠক ছিলেন। বৈঠকে বোম্বেতে (বর্তমানে মুম্বাই) সদর দপ্তর করাসহ ভারতীয় কমিউনিস্ট পার্টি গঠনের জন্য একটি প্রস্তাব গৃহীত হয়। বলশেভিকদের প্রতি ব্রিটিশ সরকারের চরম শত্রুতা, তাদেরকে কমিউনিস্ট পার্টি হিসেবে প্রকাশ্যে কাজ না করার সিদ্ধান্ত নিতে বাধ্য করেছিল, কিন্তু তারা শ্রমিক ও কৃষক পার্টি নামে আরও উন্মুক্ত এবং অ-ফেডারেটেড প্ল্যাটফর্ম বেছে নিয়েছিল।   আরও দেখুন    মানবেন্দ্রনাথ রায়   তথ্যসূত্র   বিষয়শ্রেণী:উত্তরপ্রদেশের ইতিহাস বিষয়শ্রেণী:১৯২৪-এ ভারত বিষয়শ্রেণী:ভারতের কমিউনিস্ট পার্টি বিষয়শ্রেণী:ভারতের স্বাধীনতা আন্দোলন
পারিযাত্র পর্বত হল মহাকাব্য মহাভারত এবং পুরাণে উল্লিখিত পর্বতমালার একটি শ্রেণী। মহাভারতে ২/১০/৩১ একে "পারিপাত্র" ৩/৮৫/৬৯  বলা হয়েছে। "প্রয়াগ" (৩/৮৫/৭৫ অনুসারে যাকে "জঘ্না"ও বলা হয়, ৩/৮৭/১৮ চ অনুযায়ী গঙ্গা ও যমুনার মধ্যবর্তী পবিত্র এলাকা), হরিবংশ পুরাণ ২/৭৪/১৩। "পারিযাত্র"। হরিবংশ পুরাণ ২/৭৫/১৫ অনুসারে শ্রীকৃষ্ণ পারিযাত্র পর্বতের নাম পরিবর্তন করে "সনপদ" নাম রাখেন।   অবস্থান  পৌরাণিক বিশ্বকোষ পর্বতটিকে "  মহামেরুর পশ্চিম দিকে " মহাভারতের ১৮৮, ১১৫ বন পর্বের উল্লেখ দ্বারা শনাক্ত করেছে".Vettam Mani: Puranic Encyclopedia, 9th Reprint Delhi 2010 , page 574  তথ্যসূত্র  বিষয়শ্রেণী:প্রাচীন ভারতীয় পর্বত বিষয়শ্রেণী:মহাভারত
বাগমতী প্রদেশ (बागमती प्रदेश) নেপালের নতুন সংবিধান অনুসারে গঠিত সাতটি প্রদেশের অন্যতম। ২০১৫ সালের ২০ সেপ্টেম্বর এই প্রদেশ গঠিত হয়। নেপালের রাজধানী কাঠমান্ডু এই প্রদেশেই অবস্থিত। বাগমতী প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে প্রদেশ নং ১, পশ্চিমে গণ্ডকী প্রদেশ এবং দক্ষিণে প্রদেশ নং ২ ও ভারতের বিহার রাজ্য অবস্থিত। ২০১৮ সালের ১৭ জানুয়ারি মন্ত্রীসভার বৈঠকে হেটৌডাকে প্রদেশের অস্থায়ী রাজধানী হিসেবে ঘোষণা করা হয়। ২০২০ সালের জানুয়ারিতে সংখ্যাগরিষ্ঠের ভোটে প্রদেশ নং ৩ এর নামকরণ করা হয় বাগমতী প্রদেশ।   ভূ-প্রকৃতি ও জলবায়ু  এই প্রদেশের ভূ-প্রকৃতি পার্বত্য অঞ্চলময়। সুউচ্চ গৌরীশঙ্কর, লাংতাং, জুগাল ও গণেশ পর্বত এ প্রদেশে অবস্থিত। প্রদেশের আয়তন ২০,৩০০ বর্গ কিলোমিটার, যা নেপালের মোট আয়তনের প্রায় ১৪%। সমুদ্রপৃষ্ঠ থেকে ভূমির উচ্চতা পর্ণমোচী, সরলবর্গীয় বন ও আলপাইন বনের জন্য সহায়ক। সমুদ্র-পৃষ্ঠ থেকে উচ্চতার উপরে তাপমাত্রা নির্ভর করে। সাধারণত গ্রীষ্মকালে বৃষ্টিপাত হয়।   সরকার ও প্রশাসন  নেপালের নতুন সংবিধান অনুসারে প্রদেশ নং ৩ এর প্রধান প্রশাসনিক কর্মকর্তা হলেন গভর্নর, প্রদেশ সরকারের প্রধান হলেন মুখ্যমন্ত্রী এবং প্রদেশের বিচার বিভাগের প্রধান হলেন পাটন উচ্চ আদালতের প্রধান বিচারপতি। প্রদেশ নং ৩ এর বর্তমান গভর্নর অনুরাধা কৈরালা, মুখ্যমন্ত্রী ডোরমনি পৌডেল এবং পাটন উচ্চ আদালতের প্রধান বিচারপতি হলেন টেক বাহাদুর মোকতান প্রদেশ নং ৩ এর প্রদেশ সভার আসন সংখ্যা ১১০টি। কেন্দ্রীয় প্রতিনিধি সভার ৩৫ জন সদস্য এই প্রদেশ থেকে নির্বাচিত হন।  অন্যান্য প্রদেশের মতো, প্রদেশ নং ৩ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ সভার অস্থায়ী কার্যালয় হেটৌডার আঞ্চলিক শিক্ষা অধিদপ্তরে অবস্থিত।   প্রশাসনিক বিভাগসমূহ   প্রদেশ নং ৩ এ মোট তেরোটি জেলা রয়েছে। প্রতিটি জেলার প্রশাসনিক দায়িত্ব পালন করেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৩-এ একটি মহানগর, একটি উপ-মহানগর, ৪১টি নগর ও ৭৪ টি গ্রামপালিকা রয়েছে।  প্রদেশ নং ৩ এর জেলাসমূহ হলো:  কাঠমান্ডু জেলা  কাভ্রেপলাঞ্চোক জেলা  চিতবন জেলা  দোলখা জেলা  ধাদিঙ জেলা  নুয়াকোট জেলা  ভক্তপুর জেলা  মকবানপুর জেলা  রসুয়া জেলা  রামেছাপ জেলা  ললিতপুর জেলা  সিন্ধুপালচোক জেলা  সিন্ধুলী জেলা   জনসংখ্যার উপাত্ত   প্রদেশ নং ৩ জনসংখ্যার দিক থেকে নেপালের সর্ববৃহৎ প্রদেশ। নেওয়ার, তামাং, শেরপা, থারু, চেপাং, জিরেল, ব্রাহ্মণ, ছেত্রী প্রভৃতি বৈচিত্র‍্যময় সংস্কৃতির জাতিসত্তার মানুষ এখানে বাস করে। ২০১৭ সালের প্রতিনিধি সভা ও প্রদেশ সভা নির্বাচনে এই প্রদেশ থেকে সর্বাধিক সংখ্যক ভোটার অংশ নেয়।  সাধারণত জেলার বা শহরের নামানুসারে প্রদেশের অধিবাসীদের বিশেষায়িত করা হয়। তবে সমগ্র প্রদেশকে নির্দেশ করতে নেপালমন্ডলী নামটি ব্যবহৃত হয়।   আরো দেখুন   নেপালের জেলাগুলির তালিকা  নেপালের প্রদেশসমূহ   তথ্যসূত্র   বিষয়শ্রেণী:নেপালের প্রদেশ বিষয়শ্রেণী:বাগমতী প্রদেশ বিষয়শ্রেণী:২০১৫-এ নেপালে প্রতিষ্ঠিত বিষয়শ্রেণী:২০১৫-এ প্রতিষ্ঠিত রাষ্ট্র ও অঞ্চল
জামুগুড়ি হাট  শোণিতপুর জেলা-এর অন্তর্গত জামুগুড়িহাট একটি ছোট শহর। জামুগুড়ি হাটকে নতুনভাবে শহর অঞ্চল বলে পরিকল্পনা করা হচ্ছে। এই অঞ্চলটি ব্রহ্মপুত্র নদীর উত্তর দিকে অবস্থিত। অঞ্চলটি কলা-কৃষ্টির দিক থেকে একটি অগ্রগণ্য অঞ্চল। মূলতঃ হিন্দু লোকপ্রধান অঞ্চলটির সর্বত্র শান্তি বিরাজমান।২০০ বছর পুরনো বারেশহরীয়া ভাওনা উৎসব র জন্য জামুগুড়ি হাট বিখ্যাত।  ভৌগোলিক অবস্থান  বৃহৎ জামুগুড়ি অঞ্চলটি  ব্রহ্মপুত্র নদীর উত্তর পারে গুয়াহাটি মহানগর থেকে ২৪৪ কিলোমিটার এবং তেজপুর শহর থেকে ৪৫ কিলোমিটার দূরে অবস্থিত। এই অঞ্চলটি উত্তরে ২৬.৭৩° অক্ষাংশ এবং পূর্বে ৯২.৯৩° দ্রাঘিমাংশ। মূলতঃ চা এবং ধান চাষের ওপরেই এই শহরের অর্থনৈতিক অবস্থা নির্ভরশীল। ২০০১ সালের জনগণনা অনুসারে অঞ্চলটির ১৯,৭৪৩ জনসংখ্যা মোট ৫২টি গ্রামে বিভক্ত। অঞ্চলটিতে মূলতঃ অসমীয়া, নেপালী, বাঙালী, মুসলমান লোকরা সম্প্রীতি নিয়ে বাস করে। সর্বমোট ৬০টা নামঘর এবং মন্দির এই অঞ্চলে আছে। মোট জনসংখ্যার প্রায় ১৫% লোক সরকারি চাকরিজীবী,৩৫% লোক ব্যবসায়-বাণিজ্যর বিপরীতে ৫০% লোক চাষ-বাসের সঙ্গে জড়িত।কাণী দিকরাই এবং জিয়াভরলী নদীর মধ্যের এই জামুগুড়ির উত্তর পারে ছিজোচা বনভোজস্থল এবং দক্ষিণ পারে কাজিরাঙা জাতীয় উদ্যান আছে।  জলবায়ু  গ্রীষ্মকালীন উষ্ণতার বিপরীতে শীতকালে ফেব্রুয়ারি মাসের মধ্যভাগ পর্যন্ত  রাতের উষ্ণতা যথেষ্ট নিম্নাগামী হয়। সকালে কুয়াশা পড়ে। সম্পূর্ণ বছরটিতে তাপমাত্রা ১৫° থেকে ২৩°র মধ্যে থাকে।অঞ্চলটির জলবায়ু বিভিন্ন প্রকার চাষের জন্য উপযোগী।  শিক্ষাপ্রতিষ্ঠান সমূহ  শিক্ষার দিক থেকে জামুগুড়িহাট একটি উন্নত স্থান। এই অঞ্চলটিতে ২০০টি সরকারি এল.পি স্কুল, ২০টি এম.ই স্কুল, ৮টি সরকারি উচ্চ মাধ্যমিক বিদ্যালয় থাকার ছাড়াও ৪টি উচ্চৈত্রের মাধ্যমিক বিদ্যালয় এবং একটি সরকারি মহাবিদ্যালয় (ত্যাগবীর হেমবরুয়া মহাবিদ্যালয়) আছে। বৃহত্তর ন-দুয়ার অঞ্চলের এইটিই একমাত্র উচ্চ শিক্ষার প্রতিষ্ঠান। এই মহাবিদ্যালয়টি ১৯৬৩ সালেই জামুগুড়িহাটের মূল কেন্দ্র থেকে ৩ কিলোমিটার দূরে অবস্থিত কুসুমটিলা অঞ্চলে তখনকার ৫২নং জাতীয় সড়কের (এখন ১৫নং জাতীয় সড়ক বলে নামকরণ হয়েছে) দাঁতিতে প্রতিষ্ঠিত হয়। অন্যদিকে ১৯২৫ সালে প্রতিষ্ঠিত জামুগুড়ি উচ্চৈত্রের মাধ্যমিক বিদ্যালয় বৃহত্তর জামুগুড়ি হাট অঞ্চলের প্রথম উচ্চৈত্রের মাধ্যমিক বিদ্যালয়। বর্তমান কয়েকটি ব্যক্তিগতখণ্ডের অসমীয়া এবং ইংরাজী মাধ্যমের বিদ্যালয় এবং একটি জুনিয়র কলেজ (কলা এবং বাণিজ্য শাখা) স্থাপিত হয়েছে।  তথ্যসূত্র    বহিঃসংযোগ  বিষয়শ্রেণী:শোণিতপুর জেলা
ইউনিসেফের মতে, প্রতিবছর বিশ্বের প্রায় অর্ধেকেরও বেশি শিশু গুরুতর সহিংসতার সম্মুখীন হয়। অনুমান করা হয় যে এই শিশুদের মধ্যে ৬৪ শতাংশই দক্ষিণ এশিয়ায়। একই নিবন্ধে, তারা আরও স্পষ্ট করেছে যে কেবল ভুক্তভোগীর জন্য নয় বরং যিনি সহিংসতার সাক্ষী হন তার জন্যও, সহিংসতা মোকাবেলার সর্বোত্তম উপায় হল এ সম্পর্কে প্রচারণা গড়ে তোলা; অর্থাৎ মানুষকে সচেতন করা এবিষয়ে যাতে তারা বুঝতে পারে কোনটি সহিংসতা আর কোনটি নয়। কিন্তু লক্ষ্যণীয় যে একটি বিশ্বকোষের অংশ হিসেবে উইকিপিডিয়া সম্প্রদায়ে অদ্যাবধি শিশু নির্যাতন এবং নিগ্রহ প্রেক্ষাপটটি পরিচিত করার জন্য উল্লেখযোগ্য কোন উদ্যোগ নেওয়া হয়নি। তাই প্রথমবারের মতো আমরা উইকি শিশুদের ভালোবাসে-র আয়োজন করছি বাংলা উইকিপিডিয়া ও উইকিবইয়ে।  প্রতিযোগিতার নিয়মাবলী নতুন নিবন্ধ সর্বনিম্ন ৩০০ শব্দের হতে হবে।  নিবন্ধটি যান্ত্রিকভাবে অনুদিত হলে গৃহীত হবেনা।  নিবন্ধটি ১ অক্টোবর থেকে ১৫ অক্টোবরের মধ্যে সৃষ্ট হতে হবে।  নিবন্ধের বিষয়বস্তু শিশু নির্যাতন ও শিশু নিগ্রহ (বা সমজাতীয়) সংক্রান্ত হতে হবে।  কোনও গ্রন্থস্বত্ব লঙ্ঘন ও উল্লেখনীয় সমস্যা থাকা চলবে না।  নিবন্ধটির উইকিপিডিয়া নীতি অনুসারে যথাযথ তথ্যসূত্র থাকতে হবে।  প্রতিযোগিতার উদ্দেশ্যে তৈরি করা নিবন্ধ ফাউন্টেন সরঞ্জামে জমা দিতে হবে।  স্কোরের ভিত্তিতে বিজয়ী প্রতিযোগী নির্ধারণ করা হবে। স্কোরিং সম্পর্কে বিস্তারিত জানুন এখানে,  পুরস্কারবাংলা উইকিপিডিয়ায় অবদানকারী শীর্ষ তিনজনের জন্য যেসব পুরস্কার থাকছে  প্রথম পুরস্কার: ৳১৬০০ সমমূল্যের গিফট ভাউচার + মুদ্রিত সনদপত্র  দ্বিতীয় পুরস্কার: ৳১২০০ সমমূল্যের গিফট ভাউচার + মুদ্রিত সনদপত্র  তৃতীয় পুরস্কার: ৳৮০০ সমমূল্যের গিফট ভাউচার + মুদ্রিত সনদপত্র  সকল অংশগ্রহণকারীদের জন্য থাকছে উইকিপদক ও অনলাইন সনদপত্র  300pxঅংশগ্রহণকারীদের জন্য নির্দেশিকাপ্রতিযোগিতা সংক্রান্ত আরও কিছু মন্তব্য ও পরামর্শ: যেকোন লগ-ইনকৃত/প্রবেশরত অ্যাকাউন্ট থেকে এই প্রতিযোগিতায় অংশ নেওয়া যাবে। প্রতিযোগিতাটি ১ অক্টোবর ২০২১ থেকে আগামী ১৫ অক্টোবর ২০২১ পর্যন্ত চলমান থাকবে।  আপনি কি অংশগ্রহণ করতে প্রস্তুত?<center>প্রতিযোগিতায় অংশগ্রহণপূর্বক উইকিপিডিয়ায় শিশুবিষয়ক সচেতনতা তৈরির মাধ্যমে উইকিপিডিয়াকে সমৃদ্ধ করতে সাহায্য করতে পারেন। অংশগ্রহণকারী হিসেবে আপনার ‘ব্যবহারকারী নাম’ যুক্ত করতে নিচের বোতামে ক্লিক করুন... অংশগ্রহণ করুন</center>  আপনার যদি কোন পরামর্শ বা মতামত থাকে, তাহলে নির্দ্বিধায় এখানে বার্তা প্রদানের মাধ্যমে আয়োজকদের কাছে তা পৌঁছাতে পারেন কিংবা আপনি সরাসরি আয়োজকদের সঙ্গে যোগাযোগ করতে পারেন।আয়োজক  ঐশিক রেহমানপর্যালোচক নেট্টিমি সুজাতা ইয়াহিয়া শাকিল হোসেনঅতিরিক্ত পর্যালোচক আফতাবুজ্জামান ঐশিক রেহমান  বিষয়শ্রেণী:উইকি শিশুদের ভালোবাসে ২০২১
শিল্পী (অভিনয় শিল্পী )  ১৯৯৪ সালের একটি বাংলা চলচ্চিত্র।  চলচ্চিত্রটি পরিচালনা করেন নব্যেন্দু চট্টোপাধ্যায় । চলচ্চিত্রটি ভারতের জাতীয় চলচ্চিত্র উন্নয়ন কর্পোরেশন কর্তৃক প্রযোজনা করা হয়।    কাহিনী সংক্ষেপ    শ্রেষ্ঠাংশে    অঞ্জন দত্ত   অসিত বন্দ্যোপাধ্যায়  মেঘনাদ ভট্টাচার্য   ঋতা দত্ত চক্রবর্তী   শ্রীলেখা মুখোপাধ্যায়   পুরস্কার    ১৯৯৫ বঙ্গ ফিল্ম চলচ্চিত্র সাংবাদিক সমিতির সেরা অভিনেতা: অঞ্জন দত্ত    আরো দেখুন    আকালের সন্ধানে   তথ্যসূত্র    বহিঃসংযোগ      বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯৪-এর চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:মানিক বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
আলিয়া মাদ্রাসার ইতিহাস (উর্দু ভাষা: তারিখে মাদরাসা-ই-আলিয়া) মাদ্রাসা শিক্ষার বিবর্তন, প্রতিবন্ধকতা ও ইতিহাস নিয়ে লেখা আরবি ভাষার একটি প্রামান্য বই। তবে বইটিতে ঢাকা আলিয়া মাদ্রাসা, কলকাতা আলিয়া মাদ্রাসা ও আলিয়া মাদ্রাসা শিক্ষা ব্যবস্থা সম্পর্কিত আলোচনা বিশেষভাবে স্থান পেয়েছে। বইটি আরবি ভাষায় লিখেছেন আলিয়া মাদ্রাসার শিক্ষক মাওলানা আব্দুস সাত্তার, পরবর্তীতে বইটির বাংলাতে অনুবাদ করেছেন মোস্তফা হারুন। বইটির ভূমিকা লিখেছেন ঢাকা আলিয়া মাদ্রাসার ৩৮ তম অধ্যক্ষ মুহাম্মদ ইয়াকুব শরীফ। বইটি ১৯৫৮ সালে ঢাকা আলিয়া মাদ্রাসার গবেষণা ও প্রকাশনা বিভাগ প্রথম প্রকাশিত। এটির দ্বিতীয় সংস্করণ ১৯৮০ সালে এবং সর্বশেষ ৩য় সংস্করণ ২০১৫ সালে ইসলামিক ফাউন্ডেশন কর্তৃক প্রকাশিত হয়।   বিষয়বস্তু  আলিয়া মাদ্রাসার ইতিহাস বইয়ে বাংলাদেশের চার ধরনের মাদ্রাসা শিক্ষা ব্যবস্থা সম্পর্কে সংক্ষেপে বিবরণ দিয়ে বইটি শুরু করা হয়েছে। আলিয়া মাদ্রাসাকে বইটিতে টু ইন ওয়ান (ইসলামি শিক্ষা ও সাধারণ শিক্ষার সমন্বয়) বলা হয়েছে। আলিয়া মাদ্রাসার প্রতিষ্ঠা সম্পর্কে এই বইয়ে ওয়ারেন হেস্টিংসের একটি বক্তব্য রয়েছে।  মুহাম্মদ ইয়াকুব শরীফ বইয়ের ভূমিকায় লিখেছেন, আলিয়া মাদ্রাসার প্রাথমিক উদ্দেশ্য ছিলো তৎকালীন সময়ে ভারত পরিচালনার জন্য ব্রিটিশ সরকারের আমলা তৈরি করা। বস্তুত এই মাদ্রাসা প্রতিষ্ঠা করা হয়েছিলো মুসলিম জাতির সংস্কৃতি, আদর্শ ও ধর্ম রক্ষা পায়। কিন্তু ইংরেজরা এই প্রতিষ্ঠানকে কোনদিনই স্বাধীনভাবে চলতে দেয়নি, বরং প্রতিষ্ঠানটিকে নিজেদের ক্রীড়নক হিসাবে ব্যবহারের চেষ্টা করেছে। ফলে এই প্রতিষ্ঠানের মাধ্যমে মুসলিমদের আশাও পুরোপুরি পাওয়া যায়নি, ব্রিটিশরাও তাদের মনোবাসনা পূর্ণ করতে পারেনি। ফেনী আলিয়া মাদরাসার অধ্যক্ষ নুর মুহাম্মদ আজমী তার বইতেও হাদীছের তত্ত্ব ও ইতিহাস বইতেও আলিয়া মাদ্রাসার ইতিহাস সম্পর্কে এমন কথাই উল্লেখ করেছেন।  আলিয়া মাদ্রাসায় ১৭৮০ সাল থেকে ১৮৫০ সাল পর্যন্ত হেড মাওলানা কর্তৃক পরিচালিত হতো, এরপরে ১৮৫০ সাল থেকে ১৯২৭ সাল পর্যন্ত ২৬ জন খ্রিস্টান অধ্যক্ষ দ্বারা মাদ্রাসা পরিচালিত হয়েছে। ১৮৫৩ সালে কলকাতায় অ্যাংলো-পার্সিয়ান বিভাগ খোলা হয়। এবং দেশ ভাগের পরে ১৯৪৭ সালে কলকাতা আলিয়া মাদ্রাসার একাংশকে ঢাকায় স্থানান্তর করা হয়। বাংলাদেশের আলিয়া মাদ্রাসাকে আধুনিকরন করার জন্য ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্ত করা হয়। এসকল আলোচনা বইতে প্রমানিকভাবে তুলে ধরা হয়েছে।   আরও দেখুন    ঢাকা আলিয়া মাদ্রাসা  কলকাতা আলিয়া মাদ্রাসা   তথ্যসূত্র    বহিঃসংযোগ    পাঠাগার ওয়েবসাইটে আলিয়া মাদ্রাসার ইতিহাস বই  বিষয়শ্রেণী:আলিয়া মাদ্রাসা বিষয়শ্রেণী:১৯৫৮-এর বই বিষয়শ্রেণী:সরকারি মাদ্রাসা-ই-আলিয়া, ঢাকা বিষয়শ্রেণী:শিক্ষাপ্রতিষ্ঠানের ইতিহাস বিষয়শ্রেণী:মাদ্রাসা-ই আলিয়া, কলকাতা বিষয়শ্রেণী:উর্দু ভাষার বই বিষয়শ্রেণী:ইসলাম বিষয়ক বই বিষয়শ্রেণী:ইতিহাস বই
পিয়ের‌ বেরেগোভোয়া () (২৩ ডিসেম্বর ১৯২৫ – ১ মে ১৯৯৩) একজন ফরাসি রাজনীতিবিদি। তিনি ১৯৯২ সালের ২রা এপ্রিল থেকে ১৯৯৩ সালের ২৯শে মার্চ পর্যন্ত ফ্রান্সের প্রধানমন্ত্রীর দায়িত্ব পালন করেন। এছাড়া তিনি নিয়েভ্র'র প্রথম আসনের সংসদ সদস্য ছিলেন।  জীবনী পিয়ের বেরেগোভোয়া দেভিল-লে-রোয়াঁয় ইউক্রেনীয় বাবা এবং ফরাসি মায়ের জন্মগ্রহণ করেন। তার পিতা রুশ গৃহযুদ্ধের পর রুশ সাম্রাজ্য ছেড়ে ফ্রান্সে পাড়ি জমিয়েছিলেন।  তিনি ১৬ বছর বয়সে ধাতুবিদ হিসেবে তার কর্মজীবন শুরু করেন। এরপর তিনি দ্বিতীয় বিশ্বযুদ্ধ চলাকালীন এসএনসিএফের হয়ে ফরাসি প্রতিরোধ আন্দোলনের সময়ে রাজনীতির সাথে সম্পৃক্ত হন। এসএফআইও সমাজতন্ত্রী দল এবং ট্রেড ইউনিয়ন কনফেডারেশন ওয়ার্কার ফোর্সের সদস্য হিসেবে তিনি ১৯৪৯ সালে জনকর্ম ও পরিবহণ মন্ত্রী ক্রিস্তিয়ঁ পিনোর উপদেষ্টা হিসেবে যোগ দেন। এক বছর পর তিনি গাজ দ্য ফ্রঁসের টেকনিক্যাল এজেন্ট হন।  ১৯৫৯ সালে তিনি এসএফআইও ত্যাগ করেন এবং ইউনিফাইড সোশ্যালিস্ট পার্টির প্রতিষ্ঠায় অংশ নেন। তিনি পিয়ের মেন্দেস-ফঁসের উপদেষ্টা পদ গ্রহণ করেন। ১৯৬৭ সালে আলাঁ সাভারির সাথে তিনি প্রো-মেন্দেস-ফঁস ইউনিয়ন গঠন করেন। এই ইউনিয়ন ১৯৬৯ সালে পুনঃনবায়নকৃত সমাজতন্ত্রী দলের সাথে যোগ দেয়। তিনি ফ্রঁসোয়া মিতেরেঁর পর এই দলের নির্বাহী দলে যোগ দেন।  ১৯৮১ সালে মিতেরেঁর রাষ্ট্রপতি নির্বাচনের পর তাকে এই রাষ্ট্রপতিত্বের সাধারণ সম্পাদক করা হয়। এক বছর পর তিনি সমাজকল্যাণ মন্ত্রণালয়ে যোগদান করেন। তিনি সমাজতন্ত্রী দলের রাজনীতিবিদদের একজন যিনি রাষ্ট্রপতি মিতেরঁকে সমাজতান্ত্রিক অর্থনৈতিক ব্যবস্থা চালু রাখতে ইউরোপীয় অর্থ ব্যবস্থা ত্যাগ করতে উপদেশ দেন। কিন্তু ১৯৮৩ সালে মিতেরঁ প্রধানমন্ত্রী পিয়ের মোরোয়ার মতামত অনুসারে অর্থনৈতিক ব্যবস্থা পরিবর্তনের পক্ষে অনুমোদন দেন।  বেরেগোভোয়া ১৯৮৪ থেকে ১৯৮৬ সাল পর্যন্ত ফ্রান্সের অর্থনীতি ও অর্থমন্ত্রী ছিলেন।   পাদটীকা   বহিঃসংযোগ   Association Pierre Bérégovoy, in French only  বিষয়শ্রেণী:১৯২৫-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:ইউক্রেনীয় বংশোদ্ভূত ফরাসি ব্যক্তি বিষয়শ্রেণী:ফ্রান্সের প্রধানমন্ত্রী বিষয়শ্রেণী:ফ্রান্সের অর্থমন্ত্রী বিষয়শ্রেণী:আত্মহননকারী ফরাসি রাজনীতিবিদ বিষয়শ্রেণী:ফ্রান্সে আগ্নেয়াস্ত্র দিয়ে আত্মহত্যা বিষয়শ্রেণী:১৯৯৩-এ আত্মহত্যা বিষয়শ্রেণী:আত্মহননকারী রাজনীতিবিদ
পাউলা রামিরেস ইবানিয়েস (; জন্ম: ২৩ এপ্রিল ১৯৯৬; পাউলা রামিরেস নামে সুপরিচিত) হলেন একজন স্পেনীয় সমলয় সাঁতারু, যিনি স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  রামিরেস স্পেনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।  প্রারম্ভিক জীবন পাউলা রামিরেস ইবানিয়েস ১৯৯৬ সালের ২৩শে এপ্রিল তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রামিরেস স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তেল ফেরে, মারিনা গার্সিয়া পোলো, লিলু লুইস ভালেত, মেরিতেল মাস, আলিসা ওজহোগিনা, ইরিস তিও এবং ব্লাঙ্কা তোলেদানোর সাথে স্পেনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯০০.৭৩১৯ পয়েন্ট অর্জন করে ব্রোঞ্জ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৭.১৪৭৫, ৩৪৬.৪৬৪৪ এবং ২৬৭.১২০০ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় নারী সাঁতারু বিষয়শ্রেণী:স্পেনীয় সমলয় সাঁতারু বিষয়শ্রেণী:স্পেনের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী স্পেনীয় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু
মৌলভীবাজার-১ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৫নং আসন। ২০২৪ সালের অসহযোগ আন্দোলনের প্রেক্ষিতে ৬ আগস্ট রাষ্ট্রপতি জাতীয় সংসদ বিলুপ্ত করার পর থেকে এই আসনে কোনো সংসদ সদস্য নেই।  সীমানা মৌলভীবাজার-১ আসনটি মৌলভীবাজার জেলার জুড়ী উপজেলা ও বড়লেখা উপজেলা নিয়ে গঠিত।   ইতিহাস  ১৯৮৪ সালে মৌলভীবাজার-১ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল।  ২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।  নির্বাচিত সাংসদ নির্বাচন  সদস্য  দল ১৯৮৬ ইমাম উদ্দিন আহমেদ জাতীয় পার্টি ১৯৮৮ এবাদুর রহমান চৌধুরী জাতীয় পার্টি ১৯৯১ এবাদুর রহমান চৌধুরী জাতীয় পার্টি ফেব্রুয়ারি ১৯৯৬ এবাদুর রহমান চৌধুরী বাংলাদেশ জাতীয়তাবাদী দল জুন ১৯৯৬শাহাব উদ্দিন বাংলাদেশ আওয়ামী লীগ ২০০১ এবাদুর রহমান চৌধুরী বাংলাদেশ জাতীয়তাবাদী দল ২০০৮ শাহাব উদ্দিন বাংলাদেশ আওয়ামী লীগ ২০১৪ শাহাব উদ্দিন বাংলাদেশ আওয়ামী লীগ ২০১৮ শাহাব উদ্দিন বাংলাদেশ আওয়ামী লীগ২০২৪শাহাব উদ্দিনবাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে মৌলভীবাজার-১  বিষয়শ্রেণী:মৌলভীবাজার জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:বড়লেখা উপজেলা
পেম শেরিং (জন্ম ১০ সেপ্টেম্বর ১৯৭৫), একজন তীরন্দাজ যিনি আন্তর্জাতিকভাবে ভুটানের প্রতিনিধিত্ব করেছিলেন  শেরিং বার্সেলোনায় ১৯৯২ গ্রীষ্মকালীন অলিম্পিকে ভুটানের হয়ে প্রতিদ্বন্দ্বিতা করেছিলেন, তিনি ব্যক্তিগত ইভেন্টে ৬০তম স্থান অর্জন করেছিলেন এবং ভুটানের মহিলা দল ১৭তম স্থান অর্জন করেছিল। Sports Reference Profile   তথ্যসূত্র    বহিঃসংযোড়      বিষয়শ্রেণী:ভুটানি নারী তীরন্দাজ বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:ভুটানের অলিম্পিক তীরন্দাজ বিষয়শ্রেণী:১৯৯২ গ্রীষ্মকালীন অলিম্পিকে তীরন্দাজ বিষয়শ্রেণী:১৯৯২ গ্রীষ্মকালীন অলিম্পিকের তীরন্দাজ